
4.5 లక్షలకు చేరుతుందని అంచనాన్యూఢిల్లీ: డొల్ల కంపెనీల్లో డైరెక్టర్లుగా ఉన్న మరింత మందిపై త్వరలో అనర్హత వేటు పడనుంది. అక్రమ నగదు లావాదేవీలు, నల్లధన చలామణికి వేదికలుగా మారాయనే అనుమానంతో ప్రభుత్వం ఇప్పటికే 2,17,239 కంపెనీల పేర్లను రిజిస్టర్ల నుంచి తొలగించింది. ఈ కంపెనీల్లో  డైరెక్టర్లుగా వ్యవహరిస్తున్న 3,19,637 మందిపై అనర్హత వేటు వేసింది. ఇపుడు కొత్తగా మరింత మందిపై అనర్హత వేటుకు సిద్ధమవుతున్నట్టు కేంద్ర మంత్రి పిపి చౌదరి చెప్పారు. ఇది పూర్తయితే అనర్హత వేటు పడిన కంపెనీల డైరెక్టర్ల సంఖ్య 4.5 లక్షలకు చేరుకుంటుందని తెలిపారు. కంపెనీల చట్టంలోని సెక్షన్ 164 (2) (ఎ) ప్రకారం ఏదైనా కంపెనీ వరుసగా మూడేళ్ల పాటు ఫైనాన్షియల్ స్టేట్మెంట్లు లేదా వార్షిక నివేదికలు సమర్పించకపోతే ఆ కంపెనీల డైరెక్టర్లపై అనర్హత వేటు వేయవచ్చు. దేశంలో వ్యాపార సౌలభ్యాన్ని పెంచడంతో పాటు, నిజమైన కంపెనీల పేరు ప్రతిష్ఠలు కాపాడేందుకే ఈ చర్యలు తీసుకుంటున్నట్టు చౌదరి చెప్పారు. నిబంధనలు పాటించని కంపెనీలతో మంచి కంపెనీల ప్రతిష్ఠ మసకబారుతోందన్నారు. నిజానికి డొల్ల కంపెనీలపై ఎప్పుడో చర్యలు తీసుకుని ఉండాల్సిందన్నారు.

4.5 lakshalaku cherutundani anchanaanyuudillii: dolla companyllo directorluga unna marinta mandipai twaralo anarhata vetu padanundi. akrama nagadu lavadevilu, nalladhana chalaamaniki vedikalugaa marayane anumaanamtho prabhutvam ippatike 2,17,239 companyla paerlanu resisterla nunchi tolaginchindi. ee companyllo  directorluga vyavaharistunna 3,19,637 mandipai anarhata vetu vesindi. ipudu kottagaa marinta mandipai anarhata vetuku siddhamavutunnattu kendra mantri pipi chaudari cheppaaru. idhi puurtayithee anarhata vetu padina companyla directorla sankhya 4.5 lakshalaku cherukuntundani telipaaru. companyla chattamloni section 164 (2) (e) prakaaram edaina company varusagaa moodella paatu finansial statementlu leda vaarshika nivedikalu samarpinchakapothe aa companyla directorlapy anarhata vetu veyavachu. desamlo vyapara soulabhyaanni penchadamtho paatu, nijamaina companyla paeru pratishtalu kapadenduke ee charyalu teesukuntunnattu chaudari cheppaaru. nibandhanalu paatinchani companylatho manchi companyla pratishta masakabaarutondannaaru. nijaaniki dolla companylapai eppudo charyalu teesukuni undaalsindannaaru.